Christian Albrecht Bluhme
Store norske leksikon,Historie,Norsk og nordisk historie,Danmarks historie,Dannmarks historie 1814-1945
Christian Albrecht Bluhme var en dansk politiker som var førsteminister (statsminister) og utenriksminister i Danmark på midten av 1800-tallet.
Som utenriksminister fra 1851 til 1854 forhandlet Bluhme med Preussen og Østerrike etter den slesvigske krig. Resultatet ble kunngjøringen av 1852, som innskrenket junigrunnloven til å omfatte selve kongeriket. Fra 1852 til 1853 var Bluhme også førsteminister. Fra 1864 til 1865 var han igjen førsteminister og utenriksminister, og måtte slutte freden i Wien etter at Danmark hadde tapt den tysk-danske krig.Bluhme var også direktør for Øresunds tollkammer fra 1850 til 1858, og ledet de forhandlingene som i 1857 førte til Øresundstollens avløsning. Les mer i Store norske leksikon den slesvigske krig den dansk-tyske krig Øresundstollen Danmarks historie